კოლუმბია

კოლუმბია, ოფიციალურო კოლუმბიაშ რესპუბლიკა (ესპ. República de Colombia) — უნიტარული კონსტიტუციური რესპუბლიკა ობჟათე ამერიკას; აკმოდირთუ 32 დეპარტამენტშე. იდვალუაფუ კონტინენტიშ ოორუე-ბჟადალ ნორთის. ოორუე-ბჟაეიოლ განშე უხურგანს პანამა, ოორუეშ განშე — კარიბიშ ზუღა, ბჟაეიოლ განშე — ვენესუელა და ბრაზილია, ობჟათეშ განშე — ეკვადორი დო პერუ, ბჟადალ განშე — რჩქალი ოკიანე. კოლუმბია ფართობით მოსოფელიშ 26-ა უდიდაში ქიანა რე, ობჟათე ამერიკას მაოთხა, ბრაზილიაშ, არგენტინაშ დო პერუშ უკული. 46 მილიონ მახორუთ, კოლუმბია მოსოფელს 27-ა ქიანა რე, ესპანურნინამ ქიანეფს შქას მაჟირა, მექსიკაშ უკული. კოლუმბია განვითარებადი სახენწჷფო რე; თეჟამშო გაჩქჷ მაოთხა უდიდაში ეკონომიკა ლათინურ ამერიკას დო მასუმა ობჟათე ამერიკას. ჯოხოდვალა ოფიციალური: კოლუმბიაშ რესპუბლიკა. ერუანული: Colombia; Republica de Colombia. ეტიმოლოგია: ჯოხოქ ქიგიადჷ ქრისტეფორე კოლუმბიშ პატიოცემელო. გეოგრაფია სახენწჷფო ობჟათე ამერიკას. თის მუჭოთ ჩილეს ომძღჷ ჟჷრი ოკიანე: რჩქალი, დო ატლანტიშ ოკიანეეფი. კოლუმბიას ომძღჷ 5 ქიანა: ვენესუელა დო ბრაზილია ბჟაიოლშე, პანამა ოორუე-ბჟაეიოლშე, პერუ დო ეკვადორი ობჟათეშე. ფართობი: 1 141 748 კმ². კოლუმბიას ობჟათეშე ომძღჷ რჩქალი ოკიანე, ოორუე–ბჟადალუშე კარიბიშ ზუღა. ქიანაშ ბჟადალ ნორთის ოორუეშე ობჟათეშა გინოზინდილი რე ანდეფი, ნამუსჷთ კვათჷნს წყარმალუეფი: მაგდალენა, კაუკა დო შხვა. ბჟაეიოლს იდვალუაფუ გვალონა, ნამუთ გოჭკირელი რე ამაზონიშ მიშაკათუეფით. სახენწჷფო სახენწჷფო სისტემა : რესპუბლიკა. სახენწჷფოშ დუდი : პრეზიდენტი ხუან მანუელ სანტოსი(2010 წანაშ ელიობაშე) კანონიშდუმადვალუ ორგანო : ჟჷრპალატამი პარლამენტი (102+166 მაკათური). ადმინისტრაციული დორთუალა : 14 ოლქი (departamento). დემოგრაფია მახორობა: 44,531,434 (2005), თინეფ შქას მეტისი 58%, ჩე 20%, მულატი 14, უჩა 4%, ინდიარი 3%. სახენწჷფო ნინა : ესპანური. რელიგია : კათოლიციზმი. ნანანოღა : ბოგოტა (6.838 ვითოში). ნოღეფი : მედელინი (1.958), კალი (2.283), ბარანკილია (1.330), კარტახენა (901). ეკონომიკა რესურსეფი : ნავთი, ორთაშობური აირი, ქუანოშქერი, რკინაშ მადანი, ნიკელი, ორქო, ლინჯი, ჰიდროენერგია. ერუანული პროდუქტი — 87 მლრდ $. ექსპორტი : ყავა, მარგალიტეფი, ნავთობი, ქუანოშქერი, პეულეფი. ერუანული ღალა: ართ შურშა 1.830 $. ვალუტა : კოლუმბიური პესო (COP). ისტორია ზოხორინალა ესპანეთიშე ქიმიღჷ 1819 წანას, მარა თეს ვამაღინ ქიანაშა სითინჩექ. 1899-1902 დო 1948-1958 წანეფს დიდი პოლიტიკური აწარინუეფით ეშეკერძებუდუ. 80-ამ წანეფშე თარობაქ აწუდირთჷ მაფიოზურ კლანეფს, ნამუეფით ნარკოტიკეფიშ ვალეგალური ექსპორტით რენა დაკინებული. მონძეობა ბოგოტა — ერუანული დო ორქოშ მუზეუმეფი; კალი — ოხვამე დო მონასტერი (XVII ოშწ.); კარტახენა — ესპანური ჯიხა (XVI ოშწ.); სანტა კრუსიშ ისტორიული ცენტრი, ლოს კატიოშ ნაციონალური პარკი. ჩინებული კოლუმბიარეფი ჭარუ — გაბრიელ გარსია მარკესი; მობირე — შაკირა; სპორტსმენეფი — ხუან მონტოია (ავტონირზი), კარლოს ვალდერამა, ფაუსტინო ასპრილია (ჟჷრხოლო კუჩხმაბურთე), კრიმინალი — პაბლო ესკობარი (ნარკობარონი). რესურსეფი ინტერნეტის Portal del Estado – კოლუმბიაშ თარობაშ ონლაინ ვებ-ხასჷლა (ესპანურო) Instituto Geográfico Agustín Codazzi Archived 2017-04-17 ვებ-ხასჷლას Wayback Machine. – კოლუმბიაშ რუკეფი (ესპანურო) Colombia ბრიტანიკა Colombia History Geography and Culture Colombia Colombia Reports Witness for Peace: Colombia Program Satellital view of all cities of Colombia Information on Where is Colombia Archived 2012-04-02 ვებ-ხასჷლას Wayback Machine. Mexican Decree recognizing the National sovereignty of Colombia as a free and independent power, 2 May 1822[ღურელ რსხილი] UNDP.org Colombia: a top emerging country Archived 2011-07-18 ვებ-ხასჷლას Wayback Machine. Departamento Administrativo Nacional de Estadistica (ესპანურო) The ICRC in Colombia Archived 2014-07-28 ვებ-ხასჷლას Wayback Machine. სქოლიო